**Paul Arne Niclas Nylén** (født 23. mars 1966 i Malmö) er en svensk tidligere fotballspiller.

Karriere
--------

Nylén begynte å spille fotball for BK Olympic da klubben i 1974-1975 flyttet fra sentrum av Malmø til nærheten av hans bosted på Högaholm syd i byen. Hos Olympic var han som høyre flankespiller under oppveksten del av et sterk årgang i klubben.

Gjennom kontaktene til en serbisk mann hans mor giftet seg med, havnet han som 17-åring i den jugoslaviske klubben FK Vojvodina. Under de ni månedene han tilbragte i klubben spilte han tre seniorkamper, hvorav én var seriekamp og to i cupen. Resten av tiden spilte han for klubbens reservelag og ungdomslag.

Han vendte så tilbake til Olympic som da befant seg i Division III. Det ble syv seriekamper og ett mål på ham som 18-åring under debutåret 1984. Påfølgende sesong var han fast på laget, og endte med tyve kamper. I 1987 signerte han for hjembyens største klubb, Malmö FF, etter å ha blitt oppdaget av Roy Hodgson og Inge Blomberg under en kamp mot Kirseberg i 1986. Han fikk sin seniordebut for Malmö 25. juli 1987 i en cupkamp mot ungarske Videoton. Fra sin vante plass på høyresiden av midtbanen flyttet Hodgson ham i 1988 ned på høyreback, hvor han lykkes spille seg til fast plass på laget.

Sin første befatning med landslagsfotball fikk han da landslagstrener Olle Nordin innkalte ham til VM-kvalifiseringskampen mot Polen på Råsunda stadion 7. mai 1989. Med en halvtime gjenstående av kampen ble han bytte inn for klubbkamerat Joakim Nilsson. På overtid scoret han i sin landslagsdebut kampens seiersmål for Sverige. Året etter inkluderte Nordin ham i troppen til VM-sluttspillet i Italia, uten at det ble noe spilletid på ham under turneringen.

Nylén spilte nesten ett tiår for Malmö, hvor han var med på å vinne Allsvenskan tre ganger, samt Svenska cupen én gang. Han spilte hovedsakelig på høyreback, men hadde også perioder der han spilte på venstreback og i alle posisjoner på midtbanen. Etter 1994-sesongen var avsluttet, tilbragte han i vinteroppholdet en periode i skotske Ayr United.

I september 1996 signerte Nylén for tyske Stuttgarter Kickers i 2. Bundesliga. Allerede i januar 1997 gikk han videre til italienske  Cosenza i Serie B. Etter bare fire måneder i Italia gikk han i april 1997 på utlån fra Cosenza til kinesiske Dalian Wanda, hvor han ble gjenforent med sin gamle lagkamerat fra Malmö, Jens Fjellström. Med Dalian Wanda var med på å vinne den kinesiske ligaen, samt den kinesiske super-cupen.

Da Nylén flyttet hjem til Sverige, ønsket han å fortsette karrieren i gamleklubben Malmö FF, som han begynte holde med som femåring. Daværende trener Frans Thijssen var imidlertid ikke interessert. I stedet havnet Nylén hos de regjerende mesterne, Halmstad, foran 1998-sesongen. Nylén spilte sin siste kamp i Allsvenskan for Halmstad 23. juni 1998.

Fra Halmstad dro Nylén videre til et nytt opphold i tysk seriefotball. Denne gang med VfB Leipzig i 2. Bundesliga, hvor han ble to sesonger.

Tilbake i Sverige igjen, havnet Nylén i GIF Höllvikens. Uheldigvis fikk han nesten omgående et problem med en helsene som tvang ham til å gi seg med fotball på det nivået. Året etter spilte han for farmerlaget FC Höllviken i Division 6.

Landslagsspill
--------------

Nylén spilte for Sverige i 1989 og 1990, og står notert med åtte kamper og én scoring. Nylén var en del av Sveriges tropp til VM i 1990.

Privat
------

Da hans foreldre ble skilt skiftet han etternavn fra Nylén til Larsson. Som fotballspiller var han kjent som Niclas Larsson inntil 1990, da han hadde byttet tilbake til Nylén. Etter karriereslutt flyttet Nylén med familien til Thailand, før de i 2011 flyttet tilbake til Sverige igjen.

Referanser
----------

1. ↑  «Nylén flyttar til Italien». *Svenska Dagbladet*. 17. januar 1997. s. 27.
2. ↑  «Nyhlén näste svensk till Kina». *Svenska Dagbladet*. 27. april 1997. s. 34.
3. ↑  Mikael Karlsson (20. juli 2018). «Friday I'm in Love: Historien om Niclas Nylén». SvenskaFans.com. Besøkt 30. oktober 2022.
4. ↑  «Sveriges landslagsmän 1908-2012», av Jimmy Lindahl, fra SvFFs hjemmeside. Besøkt 14. juli 2013 (sv)
5. ↑  Mikael Karlsson (20. juli 2018). «Friday I'm in Love: Historien om Niclas Nylén». SvenskaFans.com. Besøkt 30. oktober 2022.

Eksterne lenker
---------------

* (en) Niclas Nyhlén – Transfermarkt Rediger på Wikidata

* (en) Niclas Nyhlén – national-football-teams.com Rediger på Wikidata

* (en) Niclas Nyhlén – FootballDatabase.eu Rediger på Wikidata

* (en) Niclas Nyhlén – Soccerway Rediger på Wikidata

* (en) Niclas Nyhlén – FBref Rediger på Wikidata
* Svenska Fotbollförbundet
* «Niclas Nyhlén», profil på worldfootball.net (en)

| * v
* d
* r
Lagkapteiner i Malmö FF |
| --- |
| 
* *Ukjent* (1910–1939)
* Sture Mårtensson (1940–1949)
* Helge Bengtsson (1949)
* Erik Nilsson (1949–1953)
* Sven Hjertsson (1953–1954)
* Sune Sandbring (1954–1958)
* Tore Svensson (1959–1961)
* Prawitz Öberg (1962–1965)
* Jörgen Ohlin (1966)
* Anders Svensson (1967–1968)
* Rolf Björklund (1969–1970)
* Krister Kristensson (1970–1978)
* Staffan Tapper (1979, sammen med Bo Larsson)
* Bo Larsson (1979, sammen med Staffan Tapper)
* Roland Andersson (1980–1983)
* Ingemar Erlandsson (1984–1987)
* Magnus Andersson (1988)
* Roger Ljung (1989)
* Per Ågren (1989–1992)
* Torbjörn Persson (1993–1995)
* Niclas Nyhlén (1996)
* Jonnie Fedel (1996–1998)
* Hans Mattisson (1998–2000)
* Olof Persson (2001)
* Hans Mattisson (2002-2003)
* Patrik Andersson (2004–2005)
* Daniel Andersson (2005–2012)
* Ulrich Vinzents (2012)
* Jiloan Hamad (2012–2013)
* Guillermo Molins (2014)
* Markus Rosenberg (2014–)

 |

| * v
* d
* r
Sveriges tropp – VM i fotball 1990 |
| --- |
| 
* 1 Andersson
* 2 J. Eriksson
* 3 Hysén (k)
* 4 Larsson
* 5 Ljung
* 6 R. Nilsson
* 7 Nyhlén
* 8 Schwarz
* 9 Engqvist
* 10 Ingesson
* 11 Jansson
* 12 L. Eriksson
* 13 Limpar
* 14 J. Nilsson
* 15 Strömberg
* 16 Thern
* 17 Brolin
* 18 Ekström
* 19 Gren
* 20 Magnusson
* 21 Pettersson
* 22 Ravelli
* Landslagstrener: Nordin

 | Flagget til Sverige |

|  |  |
| --- | --- |
| Oppslagsverk/autoritetsdata | Prabook **·** Discogs
 |





Kategori:Fotballspillere for Höllvikens GIF